ΑΠΟΣΠΑΣΜΑ

Από το πρακτικό της με αρ. **3/2019**

Ειδικής Συνεδρίασης του Δημοτικού Συμβουλίου Καλλιθέας

**Αρ. Απόφασης Περίληψη**

**66/2019** Εκλογή νέου Αντιπροέδρου και Γραμματέα Δημοτικού Συμβουλίου.

**ΑΠΟΣΠΑΣΜΑ**

Από τα πρακτικά της με αριθμό **3/2019** ειδικής συνεδρίασης του Δημοτικού Συμβουλίου την Τρίτη 26 Φεβρουαρίου 2019, το οποίο συγκλήθηκε με την υπ’ αριθμ. **10960/2019** πρόσκληση του συμβούλου του επιτυχόντος συνδυασμού που έχει εκλεγεί με τις περισσότερες ψήφους, κου Μπαρμπάκου Ευάγγελου.

**Παρόντες:** Μπαρμπάκος Ευάγγελος, Κυριακόπουλος Γεώργιος, Καλογερόπουλος Αναστάσιος, Γαϊτάνης Αναστάσιος, Γιαννακού-Πάσχου Άννα, Δαμουλιάνου Κυριακή, Παπαδόπουλος Σάββας, Κόκουλος Κωνσταντίνος, Κουτσογιάννης Γεώργιος-Σπυρίδων, Καλογερόπουλος Κωνσταντίνος, Δελατόλας Τζώρτζης, Ζάκας Σταύρος, Ευσταθίου Κωνσταντίνος, Γαλίτση-Ψαρούλη Παρασκευή, Κωστάκης Εμμανουήλ, Χαριτίδης Θεόδωρος, Αδαμόπουλος Γεώργιος, Ανδρεάδης Ευάγγελος, Ζαφειράκη Ελένη, Παυλίδης Νικόλαος, Μαργαρίτη Βασιλική, Αδαμοπούλου Αναστασία, Ψαλιδόπουλος Θεόδωρος, Κοττέας Παναγιώτης, Δεδούσης Γεώργιος, Αντωνακάκης Γεώργιος, Ελευθεριάδου Ειρήνη, Λασκαρίδης Λάζαρος, Αναγνώστου Λεωνίδας, Πολυχρονίδης Κωνσταντίνος, Φωτόπουλος Ανέστης, Γαλανόπουλος Παναγιώτης.

1. **Απόντες** Παντελίδης Λεωνίδας, Βασσάλος Ιωάννης, Απέργη Αγγελική, Σκανδαλάκης Παναγιώτης, Δαβάκη Ευανθία, Κεχαγιά Μαγδαληνή, Σοφιανίδης Χριστόφορος και Εμιρζάς Ιωάννης αν και κλήθηκαν νόμιμα.
2. Διαπιστώθηκε ότι υπάρχει νόμιμη απαρτία, αφού από το σύνολο των 41 μελών (ήδη 40 μετά τη θέση σε αργία του Δημοτικού Συμβούλου κ. Χατζηϊωαννίδη Πέτρου με την υπ’ αριθ. πρωτ. 75823/27423 απόφαση του Συντονιστή Αποκεντρωμένης Διοίκησης Αττικής), βρέθηκαν παρόντα: **32.**
3. Ο Προεδρεύων Σύμβουλος κήρυξε την έναρξη της ειδικής συνεδρίασης, προτείνει το **1ο** θέμα της ημερήσιας διάταξης και σύμφωνα με το υπ’ αρ. **10954** εισηγητικό έγγραφο του κου Αντιδημάρχου το οποίο έχει ως εξής:
4. Με τα με αρ. πρωτ. 7217 και 7237/6-2-2019 έγγραφά τους οι κ.κ. Πολυχρονίδης Κωνσταντίνος και Εμιρζάς Ιωάννης Αντιπρόεδρος και Γραμματέας αντιστοίχως του Δημοτικού Συμβουλίου ανεξαρτητοποιήθηκαν από τις παρατάξεις με τις οποίες είχαν εκλεγεί.
5. Οι Δημοτικοί Σύμβουλοι με την ανεξαρτητοποίηση τους δεν μπορούν να εξακολουθήσουν να είναι μέλη του προεδρείου του Δημοτικού Συμβουλίου. (εγκ. ΥΠΕΣ 23/5-7-2018).
6. Παρακαλούμε το Δημοτικό Συμβούλιο να εκλέξει Αντιπρόεδρο και Γραμματέα σε ειδική για το σκοπό αυτό συνεδρίαση, σύμφωνα με το άρθρο 64 του Ν. 3852/2010 και με τη με αρ. 43/6-8-2014 εγκ. του ΥΠΕΣ.
   * + 2. Ο ΑΝΤΙΔΗΜΑΡΧΟΣ
7. ΕΥΑΓΓΕΛΟΣ ΜΠΑΡΜΠΑΚΟΣ

Ο προεδρεύων Σύμβουλος, αφού ανέθεσε καθήκοντα ειδικού γραμματέα στη δημοτική υπάλληλο κ. Τσολακίδου Άννα, κάλεσε το Συμβούλιο να προβεί στην εκλογή Αντιπροέδρου και Γραμματέα του Προεδρείου του Δημοτικού Συμβουλίου, στην ειδική αυτή συνεδρίαση, σύμφωνα με τις διατάξεις του άρθρου 64 του Ν. 3852/2010.

Ειδικότερα, όπως ανέφερε, θα προταθεί ο Αντιπρόεδρος από την παράταξη της μείζονος μειοψηφίας και ο Γραμματέας από την παράταξη της ελάσσονος μειοψηφίας του Δημοτικού Συμβουλίου.

Επισήμανε δε, ότι σύμφωνα με τις διατάξεις του Ν. 3852/2010 οι Αντιδήμαρχοι δεν μπορούν να εκλεγούν μέλη του Προεδρείου του Δημοτικού Συμβουλίου και κάλεσε χωριστά τα μέλη της παράταξης της μείζονος μειοψηφίας για να αναδείξουν τον υποψήφιο Αντιπρόεδρο του Δημοτικού Συμβουλίου και χωριστά τα μέλη της ελάσσονος μειοψηφίας για να αναδείξουν τον υποψήφιο Γραμματέα του Δημοτικού Συμβουλίου.

Υποψήφιοι, όπως ενημέρωσε ο Πρόεδρος, θα είναι αυτοί που θα συγκεντρώσουν την απόλυτη πλειοψηφία του συνόλου των μελών της μείζονος και της ελάσσονος μειοψηφίας αντιστοίχως.

Εάν κανείς από τους υποψηφίους αυτούς δεν συγκεντρώσει την απόλυτη πλειοψηφία, τότε η ψηφοφορία επαναλαμβάνεται.

Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψηφίων.

Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων.

Ακολούθησε η παραπάνω διαδικασία από τους Συμβούλους των παρατάξεων της μείζονος μειοψηφίας και της ελάσσονος μειοψηφίας του Δημοτικού Συμβουλίου για τις θέσεις του Αντιπροέδρου και του Γραμματέα αντιστοίχως και μετά την ολοκλήρωση της ο προεδρεύων σύμβουλος ανακοίνωσε τα ονόματα των υποψηφίων που εκλέχθηκαν με απόλυτη πλειοψηφία κατά την πρώτη ψηφοφορία, ήτοι:

υποψήφια **Αντιπρόεδρος** από τα μέλη της μείζονος μειοψηφίας η κα Αδαμοπούλου Αναστασία και

υποψήφιος **Γραμματέας** από τα μέλη της ελάσσονος μειοψηφίας ο κ. Κοττέας Παναγιώτης.

Ο προεδρεύων Σύμβουλος κάλεσε το Δημοτικό Συμβούλιο να προβεί χωριστά στην εκλογή για κάθε ένα από τα παραπάνω αξιώματα με μυστική ψηφοφορία και ενημέρωσε ότι ο κάθε ένας εκ των προταθέντων υποψηφίων Δημοτικών Συμβούλων για να εκλεγεί πρέπει να συγκεντρώσει την απόλυτη πλειοψηφία του συνόλου των μελών του Δημοτικού Συμβουλίου στην πρώτη ψηφοφορία και στην δεύτερη ψηφοφορία. Για όσους υποψηφίους δεν επιτευχθεί, θα ακολουθήσει τρίτη ψηφοφορία, προκειμένου να εκλεγούν με πλειοψηφία των παρόντων μελών του Δημοτικού Συμβουλίου.

Για το λόγο αυτό κάλεσε όλους τους Δημοτικούς Συμβούλους να ψηφίσουν με μυστική ψηφοφορία για την εκλογή του Αντιπροέδρου.

Μετά την καταμέτρηση των ψηφοδελτίων βρέθηκαν 32 ψηφοδέλτια εκ των οποίων 26 ψηφοδέλτια υπέρ, 5 λευκά και 1 άκυρο, για την υποψήφια Αντιπρόεδρο κα Αδαμοπούλου Αναστασία, που αποτελούν την απόλυτη πλειοψηφία του συνόλου των μελών του Δημοτικού Συμβουλίου.

Στο σημείο αυτό της συνεδρίασης αποχώρησε ο Δημοτικός Σύμβουλος κ. Γαλανόπουλος Παναγιώτης.

Στη συνέχεια το σώμα ψήφισε για την εκλογή του γραμματέα του Δημοτικού Συμβουλίου.

Μετά την καταμέτρηση των ψηφοδελτίων βρέθηκαν 31 ψηφοδέλτια εκ των οποίων 27 ψηφοδέλτια υπέρ, 3 λευκά και 1 άκυρο, για τον υποψήφιο Γραμματέα κ. Κοττέα Παναγιώτη, που αποτελούν την απόλυτη πλειοψηφία του συνόλου των μελών του Δημοτικού Συμβουλίου.

Μετά το πέρας της αναφερόμενης διαδικασίας διαπιστώθηκε από τον προεδρεύοντα Σύμβουλο ότι εκλέχθηκαν έως 31/8/2019 **Αντιπρόεδρος** του Δημοτικού Συμβουλίου η **κα Αδαμοπούλου Αναστασία** και **Γραμματέας** του Δημοτικού Συμβουλίου ο **κ. Κοττέας Παναγιώτης**.

Ύστερα από τα παραπάνω συγκροτήθηκε το Προεδρείο του Δημοτικού Συμβουλίου Καλλιθέας.

**Ο Προεδρεύων Σύμβουλος**

**Μπαρμπάκος Ευάγγελος**